CELEX: 62018CN0712
Language: da
Date: 2018-11-13 00:00:00
Title: Sag C-712/18: Anmodning om præjudiciel afgørelse indgivet af Landesverwaltungsgericht Steiermark (Østrig) den 13 november 2018 — ZR, AR og BS mod Bezirkshauptmannschaft Hartberg-Fürstenfeld

1.4.2019   
            
            
               DA
            
            
               Den Europæiske Unions Tidende
            
            
               C 122/3
            
         
      Anmodning om præjudiciel afgørelse indgivet af Landesverwaltungsgericht Steiermark (Østrig) den 13 november 2018 — ZR, AR og BS mod Bezirkshauptmannschaft Hartberg-Fürstenfeld
      (Sag C-712/18)
      (2019/C 122/04)
      Processprog: tysk
      
         Den forelæggende ret
      
      Landesverwaltungsgericht Steiermark
      
         Parter i hovedsagen
      
      
         Sagsøger: ZR, AR og BS
      
         Sagsøgt: Bezirkshauptmannschaft Hartberg-Fürstenfeld
      
         Procesdeltager: Finanzpolizei
      
         Præjudicielle spørgsmål
      
      
                  1)
               
               
                  Skal artikel 56 TEUF samt Europa-Parlamentet og Rådets direktiv 96/71/EF (1) af 16. december 1996 om udstationering af arbejdstagere som led i udveksling af tjenesteydelser og Europa-Parlamentets og Rådets direktiv 2014/67/EU (2) af 15. maj 2014 om håndhævelse af direktiv 96/71/EF fortolkes således, at de er til hinder for en national bestemmelse, som fastsætter meget store bøder for overtrædelser af formelle forpligtelser i forbindelse med beskæftigelse af arbejdstagere på tværs af grænserne, f.eks. manglende opbevaring af lønbilag eller manglende anmeldelse til den centrale koordinationsinstans, navnlig store minimumsbøder, som idømmes kumulativt pr. berørt arbejdstager?
               
            
                  2)
               
               
                  I tilfælde af, at det første spørgsmål ikke besvares bekræftende:
                  Skal artikel 56 TEUF samt Europa-Parlamentet og Rådets direktiv 96/71/EF af 16. december 1996 om udstationering af arbejdstagere som led i udveksling af tjenesteydelser og Europa-Parlamentets og Rådets direktiv 2014/67/EU af 15. maj 2014 om håndhævelse af direktiv 96/71/EF fortolkes således, at de er til hinder for idømmelse af kumulative bøder for overtrædelser af formelle forpligtelser ved beskæftigelse af arbejdstagere på tværs af grænserne uden absolutte maksimumgrænser?
               
            
         (1)  EFT 1997, L 18, s. 1.
      
         (2)  EUT 2014, L 159, s. 11.